## Pravilnik o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja

### NN 136/2006 (18.12.2006.), Pravilnik o izmjenama i dopunama Pravilnika o pravima, uvjetima i načinu ostvarivanja prava iz obveznog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**3082**

Na osnovi članka 138. Zakona o obveznom zdravstvenom osiguranju (»Narodne
novine« broj 85/06. i 105/06.) i članka 19. Statuta Hrvatskog zavoda za
zdravstveno osiguranje (»Narodne novine« broj 16/02., 24/02. i 58/03.) Upravno
vijeće Hrvatskog zavoda za zdravstveno osiguranje na 39. sjednici održanoj 7.
prosinca 2006. godine donijelo je

## PRAVILNIK

### O IZMJENAMA I DOPUNAMA PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o pravima, uvjetima i načinu ostvarivanja prava iz obveznog
zdravstvenog osiguranja (»Narodne novine« broj 120/06. – u daljnjem tekstu:
Pravilnik) u članku 20. stavak 2. mijenja se i glasi:
»Ugovorni subjekti Zavoda obvezni su osiguranoj osobi prilikom naplate doplate
iz stavka 1. ovog članka izdati potvrdu čiji je oblik i sadržaj propisan općim
aktima Zavoda o ugovaranju zdravstvene zaštite sa zdravstvenim ustanovama i
zdravstvenim radnicima privatne prakse.«

Članak 2.

U članku 34. Pravilnika stavak 2. mijenja se i glasi:
»Nalog za sanitetski prijevoz iz stavka 1. podstavka 1. ovog članka, kao i u
slučaju iz stavka 1. podstavka 2. ovog članka kada se osiguranu osobu prevozi u
mjesto prebivališta, odnosno boravka daje se ugovornom subjektu koji sa Zavodom
ima ugovorenu djelatnost sanitetskog prijevoza prema mjestu prebivališta,
odnosno boravka osigurane osobe.«
U stavku 3. briše se tekst: »iz koje se osiguranu osobu prevozi u mjesto
prebivališta, odnosno boravka, odnosno«.

Članak 3.

U članku 39. Pravilnika u stavku 1. iza riječi: »privatne prakse« dodaje se
tekst: »kamo je osigurana osoba upućena u skladu s člankom 35. stavkom 1. ovog
Pravilnika«.
U stavku 4. iza riječi: »boravka« briše se točka, upisuje zarez i dodaje tekst:
»a pod uvjetom da je postupila u skladu s uputnicom izabranog doktora iz stavka
1. ovoga članka.«

Članak 4.

U članku 60. Pravilnika u stavku 5. i 6. briše se tekst: »ovjerenom kod javnog
bilježnika,«.

Članak 5.

U članku 62. Pravilnika u stavku 1. tekst: »danoj kod javnog bilježnika«
zamjenjuju se tekstom: »iz članka 60. stavka 5. ovog Pravilnika«.

Članak 6.

U članku 135. Pravilnika dodaje se novi stavak 1. koji glasi:
»Osigurane osobe koje ne ispunjavaju propisane uvjete za ostvarivanje prava na
zdravstvenu zaštitu iz obveznog zdravstvenog osiguranja u propisanom standardu
prava na zdravstvenu zaštitu, a koje su na dan primjene ovog Pravilnika zatečene
u korištenju prava na zdravstvenu zaštitu koje im je priznato u skladu s
dotadašnjim općim aktima Zavoda, nastavljaju koristiti ta prava kao da
ispunjavaju uvjete utvrđene ovim Pravilnikom i drugim općim aktima Zavoda
donesenim u skladu s ovim Pravilnikom sve dok traje bolest i potreba liječenja.«
Dosadašnji stavci 1. i 2. postaju stavci 2. i 3.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/06-01/376
Urbroj: 338-01-01-06-1
Zagreb, 7. prosinca 2006.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Pravilnik, NN 136/2006-3082
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)